

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par lokālplānojuma kā grozījumu Ādažu novada teritorijas plānojumam uzsākšanu īpašumā “Saulgoži”, Āņos**

Ādažu novada pašvaldība izskatīja Vārds Uzvārds 23.11.2023. iesniegumu (reģistrēts 27.11.2023., reģistrācijas Nr. ĀNP/1-11-1/23/6396) ar lūgumu atļaut izstrādāt lokālplānojumu nekustamā īpašuma “Saulgoži (kadastra Nr. 8044 012 0207) zemes vienībai Katleru ielā 2, Āņos, Ādažu pag., Ādažu nov. ar kadastra apzīmējumu 8044 012 0207 (turpmāk – Īpašums), ar mērķi paredzēt plānojamās teritorijas sadalīšanu apbūves gabalos primāri viena dzīvokļa dzīvojamo māju būvniecībai, mainot zemes vienības funkcionālo zonu no Lauksaimniecības teritorijas (L) uz Savrupmāju apbūves teritoriju (DzS1), kas paredz galveno izmantošanas veidu – mežaparka tipa savrupmāju apbūvi, jaunu savrupmāju apbūves apakšzonu, kur minimālā jaunveidojamā platība ir atļauta 2500 m2 un Mežu teritoriju (meža teritorijā, kur apbūve nav plānota).

Izvērtējot ar iesniegumu saistītos apstākļus, konstatēts, ka saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas Lauksaimniecības teritorijā (L), Ūdeņu teritorijā (Ū), Dabas un apstādījumu teritorijā (DA1) un Transporta infrastruktūras teritorijā (TR).

Pamatojoties uz:

* 1. Pašvaldību likuma 4.panta pirmās daļas 15. punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
	3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, kas noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju;
	4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punktu, kas noteic, ka ja lokālplānojuma izstrādi ierosina privātpersona, pašvaldība nosaka lokālplānojuma teritoriju,

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

NOLEMJ:

1. Uzsākt lokālplānojuma izstrādi kā grozījumus Ādažu novada teritorijas plānojumā nekustamā īpašuma “Saulgoži” zemes vienībai ar kadastra apzīmējumu 8044 012 0207, ar mērķi pamatot plānojamās teritorijas sadalīšanu apbūves gabalos primāri viena dzīvokļa dzīvojamo māju būvniecībai, mainot zemes vienības funkcionālo zonu no Lauksaimniecības teritorijas (L) uz Savrupmāju apbūves teritoriju (DzS1), jaunu savrupmāju apbūves apakšzonu, kur minimālā jaunveidojamā platība ir atļauta 2500 m2 un Mežu teritoriju (meža teritorijā, kur apbūve nav plānota), bet saglabājot esošās funkcionālās zonas Ūdeņu teritorija (Ū), Dabas un apstādījumu teritorija (DA1) un Transporta infrastruktūras teritorija (TR).
2. Par lokālplānojuma izstrādes vadītāju apstiprināt Ādažu novada teritorijas plānotāju Miķeli Cini.
3. Apstiprināt darba uzdevumu lokālplānojuma izstrādei nekustamā īpašuma “Saulgoži” zemes vienībai ar kadastra apzīmējumu 8044 012 0207 (pielikums Nr.1).
4. Apstiprināt lokālplānojuma teritorijas robežu - zemes vienība ar kadastra apzīmējumu 8044 012 0207, 30.5200 ha platībā (pielikums Nr.2).
5. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Vēstis”.
6. Par lēmuma izpildi atbild Teritorijas plānošanas nodaļa.
7. Par lēmuma izpildes kontroli atbild pašvaldības izpilddirektora vietniece.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.
2. Lokālplānojuma priekšlikums.
3. Lokālplānojuma teritorijas robeža.
4. Līguma par lokālplānojuma izstrādi un finansēšanu projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn.:@

TPN:@

IDV:@

M.Cinis, 26247571